open-index/open-wikipedia-markdown huggingface dataset:
Αετορράχη Λάρισας

Η **Αετορράχη** είναι χωριό της δημοτικής κοινότητας Ελασσόνας, του ομώνυμου δήμου στον νομό Λάρισας. Σύμφωνα με την απογραφή του 2011 ο πληθυσμός της ανέρχεται στους 77 μόνιμους κατοίκους.

## Γενικά στοιχεία
Ο οικισμός είναι χτισμένος στην πεδιάδα της Ελασσόνας σε υψόμετρο 340 μέτρων, στους πρόποδες μιας σειράς λόφων της νότιας πλευράς του Ολύμπου. Απέχει από την Ελασσόνα 6 χιλιόμετρα, στο δήμο της οποίας ανήκει διοικητικά. Η κεντρική εκκλησία είναι αφιερωμένη στους Αγίους Αναργύρους και χτίστηκε το 1976. Στο χωριό υπάρχουν επίσης τα εξωκκλήσια του Αγίου Γεωργίου και του Αγίου Νικολάου. Σε κοντινή απόσταση από την Αετορράχη βρίσκονται δύο σπήλαια, τα οποία αν και ανεκμετάλλευτα έχουν χαρακτηριστεί ως τοπία ιδιαίτερου φυσικού κάλλους.

## Ιστορικά στοιχεία
Η Αετορράχη δημιουργήθηκε το 1923 από Πόντιους πρόσφυγες (συνολικά 78 άτομα) που κατέφυγαν στην Ελλάδα μετά τη Μικρασιατική Καταστροφή. Χτίστηκε πάνω στα ερείπια του, εγκαταλελειμμένου από τις αρχές του 19ου αιώνα, χωριού Βελεσνίκος, ονομασία που διατηρήθηκε μέχρι το 1961 όταν και ο οικισμός έλαβε τη σημερινή του ονομασία.

Μετά την ερήμωσή του, ο αρχικός οικισμός μετατράπηκε σε τσιφλίκι οθωμανικής οικογένειας της Ελασσόνας, ενώ οι εκτάσεις του ενοικιάζονταν κατά καιρούς σε νομάδες κτηνοτρόφους. Λίγο μετά τη Μικρασιατική Καταστροφή, η περιοχή παραχωρήθηκε από την Επιτροπή Αποκατάστασης Προσφύγων σε οικογένειες προσφύγων από τον Πόντο. Αργότερα, στο χωριό εγκαταστάθηκαν και μερικές βλαχόφωνες οικογένειες από την περιοχή των Χασίων.

Διοικητικά, η Αετορράχη αποτέλεσε αρχικά οικισμό της κοινότητας Τσαριτσάνης. Μέχρι το 1997 υπαγόταν στην επαρχία Ελασσόνας ως κοινότητα του ομώνυμου δήμου, στον οποίο παρέμεινε παρά τις διοικητικές μεταβολές που επιβλήθηκαν στην τοπική αυτοδιοίκηση μέσω των προγραμμάτων *[[Σχέδιο Καποδίστριας|Καποδίστριας]]* και *[[Σχέδιο Καλλικράτης|Καλλικράτης]]*.

## Πολιτισμός
Η Αετορράχη διαθέτει Πολιτιστικό Κέντρο, το οποίο θεμελιώθηκε το 1986 και ολοκληρώθηκε χάρη σε συνεισφορές των κατοίκων του χωριού αλλά και φορέων και οργανισμών όπως η Εκκλησία της Ελλάδος, το Υπουργείο Πολιτισμού και οι τοπικές δημοτικές και νομαρχιακές αρχές. Το κτίριο διαθέτει αίθουσα πολλαπλών χρήσεων 400 τ.μ., δανειστική βιβλιοθήκη, τα γραφεία του τοπικού πολιτιστικού συλλόγου κ.ά. Αξιοποιείται για θεατρικές παραστάσεις, συναυλίες, χοροεσπερίδες, διαλέξεις και άλλες πνευματικές και κοινωνικές εκδηλώσεις.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
66391 Μόσαπ

thumb|right|275px
thumb|right|250px
Ο **(66391) 1999 KW<sub>4</sub>** είναι είναι αστεροειδής τύπου Άτεν του οποίου η τροχιά τέμνει την τροχιά του Ερμή. Ανακαλύφθηκε από το LINEAR στο Σοκκόρο (Νέο Μεξικό) , στις 20 Μαΐου του 1999.

Ο (66391) 1999 KW4 έχει έναν δορυφόρο, ο οποίος ανακαλύφθηκε από παρατηρήσεις από έγιναν από τις 21-23 Μαΐου του 2001 από τους Lance A. M. Benner, Steven J. Ostro, Jon D. Giorgini, Raymond F. Jurgens, Jean-Luc Margot και Michael C. Nolan. Ανακοινώθηκε στις 23 Μαΐου του 2001. Ονομάζεται προσωρινα **S/2001 (66391) 1** . 

## Αναφορές
* Johnston, Wm. Robert, ed. (66391) 1999 KW4 January 7 2007, retrieved May 3 2007
* Margot, Jean-Luc, Another radar image of 1999 KW November1999, retrieved May 3 2007

ΚW4
Μάρεϊ Σίσγκαλ

Ο **Μάρεϊ Σίσγκαλ** (*Murray Schisgal*) είναι Αμερικανός θεατρικός συγγραφέας, γεννημένος στο Μπρούκλιν της Νέας Υόρκης στις 25 Νοεμβρίου 1926. Αφιερώνεται ολοκληρωτικά στη συγγραφή θεατρικών έργων, αφού προηγουμένως είχε εργαστεί ως μουσικός, δικηγόρος και καθηγητής των αγγλικών.

Ο Μάρεϊ Σίσγκαλ εμφανίζεται στο θέατρο ως σύνολο διαφόρων επιρροών (αναφέρεται πιο πολύ ο Ιονέσκο), έχει μολαταύτα πολλά και σίγουρα διακριτικά σημάδια καταδικά του. Σε ύφος είναι πιο διαπεραστικός από τον Άλμπη  και το κωμικό του ένστικτο αντανακλά στέρεα τις πιο καλές στιγμές του αμερικανικού θεάτρου. Τα έργα του μοιάζουν με μινιατούρες. Κι αυτή η στενογραφική δραματική του μέθοδος αποδείχτηκε ως η καλύτερη θεατρική του ποιότητα.

Οι πρώτες κωμωδίες του, όπως «Ο Τίγρης», «Απλό είδος ερωτικής ιστορίας», «Οι Δακτυλογράφοι», φέρνουν την τεχνική του σε τέλεια συζυγία με τη δραματική σκηνική του αντίληψη. *The Typists* (Οι Δακτυλογράφοι, 1961) είναι μια εναλλαγή σκηνών, που σε διάρκεια μιας ώρας με απλές, προοδευτικές εικόνες -  οι ηθοποιοί γερνούν μπροστά στα μάτια μας - συλλαμβάνουν τη ματαιότητα της ζωής. Το ψυχαναλυτικό παιχνίδι στη ζωή των δυο δακτυλογράφων μεταδίδει μια τσεχωφική αίσθηση. 

Το 1964 παρουσίασε με εκπληκτική επιτυχία στο Μπρόντγουει την κωμωδία του «Λουβ» (*Luv*), έργο με τρία πρόσωπα με αναφορές  στους ψευτοδιανοούμενους της κοινωνικής ελίτ. Στα τέλη της δεκαετίας του 1960 συνεργάστηκε  στο θέατρο με τον Ντάστιν Χόφμαν, πρωταγωνιστή και σκηνοθέτη στα έργα του «Τζίμμυ Σάιν» (*Jimmy Shine, [[1968]]*) και «Πάνω από την Πόλη» (*All Over Town, [[1974]]*).

## Παραπομπές


## Πηγές
* Δημήτρη Ι. Σφήκα (Πρόλογος - Μετάφραση): Μάρεϊ Σίσγκαλ "Οι Δακτυλογράφοι", Το Παγκόσμιο Θέατρο, Εκδόσεις "Δωδώνη", Αθήνα 1998.
* Δημήτρη Ι. Σφήκα: "Το Σύγχρονο Θέατρο και ο Μάρεϊ Σίσγκαλ", Φιλολογική "Βραδυνή", Ιούλιος 1970.

## Εξωτερικοί σύνδεσμοι

Κατηγορία:Αμερικανοί θεατρικοί συγγραφείς
Καρλ φον Κλάουζεβιτς

Ο **Καρλ Φίλιππ Γκότλιμπ φον Κλάουζεβιτς** (Carl Philipp Gottlieb von Clausewitz, 1 Ιουλίου 1780 - 16 Νοεμβρίου 1831) ήταν Πρώσος στρατιωτικός και συγγραφέας περί της θεωρίας και πρακτικής του πολέμου.

Σημαντικό και κυριότερό του έργο είναι το δοκίμιο *[[Περί Πολέμου|Vom Kriege]]* (Περί Πολέμου), στο οποίο αναλύει την εξέλιξη της θεωρίας, στρατηγικής, τακτικής και φιλοσοφίας του πολέμου. Το έργο του αυτό είχε μεγάλη επιρροή στην εξέλιξη της θεωρίας του πολέμου σε όλα τα δυτικά κράτη και διδάσκεται μέχρι σήμερα στις στρατιωτικές ακαδημίες αλλά και σε σχολές διοίκησης επιχειρήσεων και μάρκετινγκ.

## Έργα του Καρλ φον Κλάουζεβιτς στα νέα ελληνικά
* Clausewitz, C. von: Περί του πολέμου. Μετάφρ. Νατάσα Ξεπουλιά. 6η έκδοση, «Βάνιας», Θεσσαλονίκη 1999 (επανέκδοση: 2 τόμοι, «Ελευθεροτυπία – Βάνιας», Αθ. 2010).

## Παραπομπές


## Εξωτερικοί σύνδεσμοι

* Κείμενο του έργου του ''Περί πολέμου'' 
* Έκδοση των έργων του ''Απομνημονεύματα'' (1832–37_από την Γαλλική Εθνική Βιβλιοθήκη ''Bibliothèque Nationale de France''
* www.clausewitz-gesellschaft.de

Κατηγορία:Πρώσοι
Κατηγορία:Στρατιωτικοί
Μαρία Σελλ

Η **Μαρία Μαργκαρέτε Άννα Σελλ** ή, όπως είναι ευρέως γνωστή, **Μαρία Σελ** (γερμανικά: *Maria Margarete Anna Schell*, 15 Ιανουαρίου 1926 - 26 Απριλίου 2005) ήταν Αυστριακή ηθοποιός.

## Βιογραφία
Η Μαρία Σελλ ήταν θυγατέρα του Ελβετού συγγραφέα Χέρμαν Φέρντιναντ Σελ και της Βιεννέζας ηθοποιού Μαργκαρέτε Νοέ φον Νόρντμπεργκ. Αδέρφια της ήταν ο Μαξιμίλιαν, ο Καρλ και η Ίμι. Μεγάλωσαν στην Αυστρία, κατέφυγαν όμως στην Ελβετία όταν οι ναζί μπήκαν στην Αυστρία. Η Σελλ ξεκίνησε εμπορική εκπαίδευση, την οποία διέκοψε όταν ο Ζίγκφριντ Στάινερ ανακάλυψε το υποκριτικό της ταλέντο και της πρότεινε έναν ρόλο στην κινηματογραφική ταινία *[[Steinbruch]]* (*νταμάρι*). Την εποχή εκείνη η Σελλ εμφανιζόταν με το όνομα *Γκρίτλι Σελλ* και έπαιζε ως αυτοδίδακτη. Αργότερα έλαβε μαθήματα ηθοποιίας και έπαιξε σε πολλά θεατρικά έργα. Από το 1948 και μετά άρχισε να παίζει ξανά στον κινηματογράφο. Το 1954 κέρδισε Χρυσό Φοίνικα στο διεθνές Φεστιβάλ των Κανών στην κατηγορία καλύτερης ηθοποιού. Τον ίδιο χρόνο κέρδισε επίσης το βραβείο *Coppa Volpi* στη Βενετία για το έργο *Gervaise*, το οποίο προτάθηκε για όσκαρ. Στην απονομή του βραβείου γνώρισε τον Γιουλ Μπρίνερ ο οποίος μεσολάβησε για να πάρει ρόλο στην ταινία *Αδελφοί Καραμάζοφ*. Η καριέρα της Σελλ συνεχίστηκε με έργα μαζί με τον Γκάρι Κούπερ και άλλους σημαντικούς ηθοποιούς. Την δεκαετία του 1970 η Σελλ έπαιξε σε πολλά δημοφιλή σίριαλ της γερμανικής τηλεόρασης.

Η Μαρία Σελλ παντρεύτηκε το 1957 τον σκηνοθέτη Χορστ Χαίχλερ, τον οποίο χώρισε το 1965 και ξαναπαντρεύτηκε τον, επίσης σκηνοθέτη, Φάιτ Ρελίν το 1966. Ξαναχώρισε το 1986. Γέννησε έναν γιο, τον Όλιβερ, και μια κόρη, την Μαρί-Τερέζ από τον πρώτο και τον δεύτερο άνδρα της αντίστοιχα. Μετά από μια αποτυχημένη απόπειρα αυτοκτονίας το 1991 αποσύρθηκε από τη δημοσιότητα μέχρι που πέθανε το 2005 από πνευμονικό οίδημα μετά από δύο εγκεφαλικά επεισόδια.

## Φιλμογραφία

## Παραπομπές


## Βιβλιογραφία
* Maximilian Schell, Thomas Montasser: *Meine Schwester Maria*. Europa-Verlag, Hamburg 2004, ISBN 3-203-82037-4
* Herbert Spaich: *Maria Schell : ihre Filme, ihr Leben*. Heyne-Filmbibliothek 32/99, München 1986, ISBN 3-453-86101-9
* Deutsches Filminstitut/Deutsches Filmmuseum (Hrsg.): *Maria Schell*. Henschel Verlag, Leipzig 2006. ISBN 3-89487-551-8
* Manfred Zlotorzenski: Das Bambi und Maria Schell, in: Menschen und Medien - Zeitschrift für Kultur- und Kommunikatonspsychologie, Berlin ; www.menschenundmedien.net
* Mato Weiland: *Maria Schell*, Massimo-Verlag, Wien 1959

## Εξωτερικοί σύνδεσμοι

* Έκθεση της Μαρία Σελλ στο Γερμανικό μουσείο κινηματογράφου
* Η Μαρία Σελλ στο cine.gr 

Κατηγορία:Αυστριακοί ηθοποιοί
Κατηγορία:Νικήτριες Κυπέλλου Βόλπι Καλύτερης Ηθοποιού
Εξωπυρηνική κληρονομικότητα

Στη Βιολογία και ειδικότερα σε θέματα του DNA, με τον όρο **εξωπυρηνική κληρονομικότητα**, (extranuclear inheritance), ή **κυτταροπλασματική** ή **κυτοπλασματική κληρονομικότητα**, (cytoplasmic inheritance) χαρακτηρίζεται γενικά ο έλεγχος ορισμένων χαρακτήρων των γενετικών παραγόντων (χρωμοσωμάτων) που βρίσκονται στο κυτταρόπλασμα των ευκαρυωτικών κυττάρων.

## Γενικά
Οι διάφοροι κυτοπλασματικοί μηχανισμοί που παρατηρούνται στο κυτταρόπλασμα μπορεί να εμφανισθούν ως αρχικές "μητρικές" επιρροές στη δημιουργία διαφόρων σχηματισμών. 
Για παράδειγμα στον έλεγχο κληρονομικότητας των σπειρωμάτων του κελύφους του σαλιγκαριού του είδους Limnea, ο θηλυκός γαμέτης περιέχει περισσότερο κυτόπλασμα από τον αρσενικό.

Επίσης έχει εντοπιστεί DNA σε πολλά κυτταροπλασματικά οργανίδια όπως σε μιτοχόνδρια και σε χλωροπλάστες. Στις περιπτώσεις αυτές το DNA μπορεί κάλλιστα ν΄ αντιγραφεί και να λειτουργήσει έξω και ανεξάρτητα από τον πυρήνα του κυττάρου. Η κληρονομικότητα που παρατηρείται από μια τέτοια λειτουργία χαρακτηρίζεται εξωπυρηνική, ή από το χώρο που συμβαίνει αυτή, κυτταροπλασματική.

## Είδη
Η εξωπυρηνική ή κυτταροπλσματική κληρονομικότητα διακρίνεται σε τρία είδη, κατ΄ αντιστοιχία δημιουργίας, που είναι:
# ο "Αγενής" ή "Βλαστικός διαχωρισμός", που συμβαίνει από τυχαίο οργανίδιο κυττάρου ενός γονέα.
# η "Μονογονική κληρονομικότητα", που συμβαίνει από γονίδιο μόνο του ενός γονέα, και
# η "Διγονική κληρονομικότητα", που συμβαίνει από γονίδια και των δύο γονέων.
.

## Πηγές
*"Λεξικό Βιολογίας" Collins, ελληνική εκδ. Φλώρος Αθήνα

Κατηγορία:Γενετική
Βριόκαστρο Άνδρου

Το **Βριόκαστρο Άνδρου** είναι οχυρό της Άνδρο κοντά στον οικισμό Κατάκοιλος. Στον χώρο υπάρχουν τμήματα οχυρωματικής περιβόλου και ερείπια λαξευτής σκάλας επί του βράχου. Στην εξωτερική πρόσοψη του τείχους, φέρεται η επιγραφή *«Διός γης ηλίου περιφέρεια»*.

## Σημειώσεις
Με την ίδια ονομασία, απαντάται ένας λόγος στην ίδια νήσο και κοντά στο χωριό Βαρίδι στο οποίο υπάρχουν ερείπια μεσαιωνικού φρουρίου.

## Παραπομπές


Κατηγορία:Άνδρος
Μαξιμίλιαν Σελλ

Ο **Μαξιμίλιαν Σελ** (γερμ. Maximilian Schell, 8 Δεκεμβρίου 1930 – 1 Φεβρουαρίου 2014) ήταν βραβευμένος Αυστριακός ηθοποιός, σεναριογράφος, σκηνοθέτης, και παραγωγός πολλών κινηματογραφικών έργων.[μικρογραφία|δεξιά|210px|Ο Σελ σε στιγμιότυπο από την ταινία ''[Τα απόρρητα της Νυρεμβέργης* (1961).]]

== Βιογραφία ==
Ο Μαξιμίλιαν Σελλ ήταν γιος του [[Ελβετία|Ελβετού]] συγγραφέα [[Χέρμαν Φέρντιναντ Σελ]] και της [[Βιέννη|Βιεννέζας]] ηθοποιού [[Μαργκαρέτε Νοέ φον Νόρντμπεργκ]]. Ήταν αδερφός της [[Μαρία Σελλ|Μαρίας]], του [[Καρλ Σελλ|Καρλ]] και της [[Άιμι Σελ|Άιμι]]. Μεγάλωσαν στην [[Αυστρία]], κατέφυγαν όμως στην Ελβετία όταν οι [[ναζί]] [[Προσάρτηση της Αυστρίας|μπήκαν στην Αυστρία]]. Εκεί μεγάλωσε στην [[Βασιλεία (Ελβετία)|Βασιλεία]] και στην [[Ζυρίχη]], όπου (ειδικά στην Ζυρίχη) άνθιζε η μεταπολεμική γερμανόφωνη κουλτούρα. Σπούδασε [[φιλοσοφία]], [[ιστορία της τέχνης]], [[Γερμανική λογοτεχνία|γερμανική φιλολογία]], [[μουσική]] και [[θέατρο]] στη Ζυρίχη, τη Βασιλεία και το [[Μόναχο]]. Ξεκίνησε να εργάζεται ως ηθοποιός, σκηνοθέτης και δραματουργός, ενώ ταυτόχρονα μάθαινε [[πιάνο]]. Το [[1961]] κέρδισε [[Όσκαρ Α΄ Ανδρικού Ρόλου]] για τη συμμετοχή του στην ταινία *Τα απόρρητα της Νυρεμβέργης''. Στα τέλη της δεκαετίας του 1960 έπαιζε στο Λονδίνο και μετέφραζε έργα του Τζον Όσμπορν και του Ουίλλιαμ Σαίξπηρ. Γνώρισε μεγάλη επιτυχία στο θέατρο και τον κινηματογράφο και βραβεύτηκε για πολλούς από τους ρόλους που έπαιξε.

## Φιλμογραφία

## Παραπομπές


## Εξωτερικοί σύνδεσμοι
* Ο Μαξιμίλιαν Σελλ στο cine.gr 

Κατηγορία:Αυστριακοί ηθοποιοί
Κατηγορία:Αυστριακοί σκηνοθέτες
Κατηγορία:Αυστριακοί σεναριογράφοι
Κατηγορία:Αυστριακοί παραγωγοί ταινιών
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
45 Ευγενία

Η **Ευγενία** (αγγλικά: *Eugenia*) ή **45 Ευγενία** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,46. Είναι ένας από τους λίγους αστεροειδείς που έχει βρεθεί ότι έχουν δορυφόρο ή δορυφόρους, ενώ είναι και ο δεύτερος, από τους τέσσερις γνωστούς *τριπλούς* αστεροειδείς (οι άλλοι είναι ο 87 Σύλβια, ο 216 Κλεοπάτρα και ο 93 Μινέρβα).

## Ανακάλυψη
Η Ευγενία ανακαλύφθηκε το 1857 από τον Χέρμαν Γκόλντσμιντ, o oποίος παρατηρούσε από το Παρίσι, και έλαβε το όνομα της αυτοκράτειρας Ευγενίας ντε Μοντίχο, συζύγου του Ναπολέοντα Γ΄ της Γαλλίας. Υπήρξε έτσι ο πρώτος αστεροειδής που πήρε το όνομα ενός πραγματικού ανθρώπου, αντί μιας μυθολογικής μορφής.

## Φυσικά χαρακτηριστικά
Η μέση διάμετρος της Ευγενίας υπολογίσθηκε σε 215 χιλιόμετρα, που προκύπτει από διαστάσεις 232×193×161 χλμ. ή 305×220×145 χλμ. , ενώ η μάζα της εκτιμάται σε 5,7 ως 5,8 τετράκις εκατομμύρια τόνους, με πιθανή μέση πυκνότητα 1,1 γραμμάριο ανά κυβικό cm. Η πολύ χαμηλή αυτή πυκνότητα (παρόμοια με της Ματθίλδης), υποδεικνύει την πολύ χαλαρή δομή της: ίσως είναι ένας σωρός από συντρίμματα. Η μέση επιτάχυνση της βαρύτητας στον ισημερινό της Ευγενίας εκτιμάται σε 1,7 cm/sec², δηλαδή η βαρύτητα εκεί είναι 577 φορές ασθενέστερη από την αντίστοιχη γήινη, ενώ η μέση ταχύτητα διαφυγής υπολογίζεται σε 71 m/sec (256 χιλιόμετρα την ώρα). Η Ευγενία περιστρέφεται γύρω από τον εαυτό της μία φορά κάθε 5 ώρες και 42 λεπτά.

Ο φασματικός τύπος της Ευγενίας είναι **F** (πολύ σκοτεινός ανθρακούχος). Το γεωμετρικό άλβεδό της είναι 0,040 και η μέση θερμοκρασία στην επιφάνειά της Ευγενίας εκτιμάται σε 102 βαθμούς Κελσίου κάτω από το μηδέν, αλλά η μέγιστη μπορεί να ανέλθει ακόμα και στους -22 βαθμούς Κελσίου.

## Δορυφόροι
* Στις 1 Νοεμβρίου 1998, αστρονόμοι στο γαλλοκαναδικό τηλεσκόπιο στη Χαβάη ανακάλυψαν έναν δορυφόρο της Ευγενίας, τον **[[Μικρός Πρίγκηπας (δορυφόρος)|Μικρό Πρίγκηπα]]** (βλ. λήμμα), διαμέτρου 13 χλμ. και με περίοδο περιφοράς 5 γήινες ημέρες. Αυτή υπήρξε η πρώτη φορά που ένας δορυφόρος αστεροειδούς ανακαλυπτόταν από επίγειο τηλεσκόπιο.

* Και ένας δεύτερος δορυφόρος, που για την ώρα φέρει το προσωρινό όνομα **[[S/2004 (45) 1]]**, ανακαλύφθηκε το 2007, από τρεις εικόνες που λήφθηκαν τον Φεβρουάριο του 2004 από τη μονάδα Yepun του Πολύ Μεγάλου Τηλεσκοπίου. Η ανακάλυψη ανακοινώθηκε στις 7 Μαρτίου 2007 από τον Φρανκ Μαρσί και τους συνεργάτες του. Ο μικρότερος αυτός δορυφόρος, εκτιμώμενης διαμέτρου 6 χιλιομέτρων, περιφέρεται γύρω από την Ευγενία σε μικρότερη απόσταση από ό,τι ο Μικρός Πρίγκηπας, για την ακρίβεια σε απόσταση ~700 χιλιομέτρων, με τροχιακή περίοδο 4,7 ημερών.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ευγενια
Κατηγορία:Αντουάν ντε Σαιντ-Εξυπερύ
Γιούρι Αντρόπωφ

Ο **Γιούρι Βλαντίμιροβιτς Αντρόπωφ** (ρώσικα: *Ю́рий Влади́мирович Андро́пов*, ΔΦΑ: [ˈjʉrʲɪj vlɐˈdʲimʲɪrəvʲɪtɕ ɐnˈdropəf], 15 Ιουνίου 1914 - 9 Φεβρουαρίου 1984) ήταν Σοβιετικός πολιτικός, αρχηγός της KGB (1967-82) και Γενικός Γραμματέας του Κομμουνιστικού Κόμματος της Σοβιετικής Ένωσης από τις 12 Νοεμβρίου 1982 έως τον θάνατό του δεκαπέντε μήνες αργότερα.

thumb|250px|left|Γιούρι Αντρόπωφ (αριστερά) και Βόιτσεχ Γιαρουζέλσκι (δεξιά).
Εντάχθηκε στο Κομμουνιστικό Κόμμα της Σοβιετικής Ένωσης το 1939 και συμμετείχε κατά τον Β' Παγκόσμιο Πόλεμο σε αντάρτικες επιχειρήσεις κατά των Γερμανών. Μετά τον πόλεμο, το 1954, ως σοβιετικός πρέσβης στην Ουγγαρία υπήρξε άμεσα εμπλεκόμενος στις στρατιωτικές επιχειρήσεις για την κατάπνιξη των αντισοβιετικών εξεγέρσεων στη χώρα εκείνη. Ακολούθως κατά την περίοδο που ξέσπασε η Άνοιξη της Πράγας (1968), στην Τσεχοσλοβακία, ενήργησε για την κατάπνιξη κάθε εστίας αντίστασης όπως και στην παραπομπή και φυλάκιση των αντισοβιετικών στοιχείων προς τυχόν αποκοπή της Τσεχοσλοβακίας από τη ζώνη επιρροής της Σοβιετικής Ένωσης.

Κατά τη διάρκεια της ηγεσίας του προσπάθησε με σειρά μέτρων να μετατρέψει την οικονομία σε πλήρη σοσιαλιστική μορφή. Σε αντίθεση με τον προκάτοχό του Λεονίντ Μπρέζνιεφ, δεν απέφυγε την άμεση σύγκρουση με αρκετά κομματικά στελέχη και συνολικά έπαυσε από τα καθήκοντά τους 18 υπουργούς. Στην εξωτερική πολιτική ο πόλεμος με το Αφγανιστάν συνεχιζόταν και οι σχέσεις με τις Ηνωμένες Πολιτείες ήταν ιδιαίτερα τεταμένες. Εκτός από τα πυραυλικά προγράμματα που εφάρμοζαν οι δύο χώρες στην Ευρώπη, σημειώθηκε κατάρριψη Κορεατικού πολιτικού αεροσκάφους από σοβιετικά μαχητικά αεροσκάφη, με αποτέλεσμα τον θάνατο 269 επιβατών και πληρώματος. Χαρακτηριστικά ενώ το μαύρο κουτί του αεροσκάφους κατέληξε σε σοβιετικά χέρια, ο Γιούρι Αντρόπωφ θεώρησε σκόπιμο όλο το συμβάν να μείνει απόρρητο για να μην αποκαλυφθούν οι πραγματικές συνθήκες.

Υπήρξε επί 15 χρόνια αρχηγός της σοβιετικής μυστικής υπηρεσίας KGB. Στις 26 Μαΐου 1982 απαλλάχθηκε από τα καθήκοντά του.

Από τον Αύγουστο του 1983 ο Αντρόπωφ εισήχθη στην κεντρική κλινική της Μόσχας, καθώς έπασχε από ηπατική δυσλειτουργία. Πέθανε στις 9 Φεβρουαρίου 1984 και τον διαδέχθηκε στην ηγεσία της ΕΣΣΔ ο Κονσταντίν Τσερνιένκο. 

## Πηγές
* Παγκόσμιο Βιογραφικό Λεξικό. Εκδοτική Αθηνών. Αθήνα 1987.

## Παραπομπές


Κατηγορία:Γενικοί Γραμματείς του Κ.Κ.Σ.Ε
Κατηγορία:Ρώσοι πολιτικοί
Κατηγορία:Σοβιετικοί πολιτικοί
Κατηγορία:Ρώσοι κομμουνιστές
Χάρμα Καρδίτσας

Το **Χάρμα** είναι οικισμός της δημοτικής ενότητας Ιθώμης του  δήμου Μουζακίου, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης.

## Ιστορία
Κατά την αρχαιότητα, ως τμήμα του βασιλείου της Ιθώμης, αναφέρεται πως συμμετείχε στην Τρωική Εκστρατεία με δύο πλοία με επικεφαλής τον Ποδαλίριο και τον Μαχαων, γιους του Ασκληπιού. Τα φύλα της περιοχής ήταν πελασγικά. Η περιοχή αποτελούσε πέρασμα από τα αρχαία χρόνια. Μάλιστα, ο Ιούλιος Καίσαρας πέρασε από εκεί κατά τη διάρκεια της παραμονής του στη γειτονική πόλη των Γόμφων, με σκοπό να μεταβεί στα Φάρσαλα όπου και έλαβε χώρα η ομώνυμη μάχη.

Κατά τις επιδρομές των βαρβαρικών φύλων κατά την ρωμαϊκή εποχή, το χωριό εγκαταλήφθηκε και οι κάτοικοι μετοίκησαν στον οχυρωμένο οικισμό του Παλαιοχωρίου. Το τελευταίο βρίσκεται στο βουνό που δεσπόζει πίσω από το χωριό, πλησίον του κάστρου της Ιθώμης. Κατά την εποχή της ακμής της Ανατολικής Ρωμαϊκής Αυτοκρατορίας (Βυζάντιο) η περιοχή γνώρισε μεγάλη ανάπτυξη, κάτι που αποδεικνύεται από τα αρχαιολογικά ευρήματα.

Στην τοποθεσία όπου είναι σήμερα το χωριό επανήλθαν οι κάτοικοι μετά από την εγκατάλειψη της Παλαιοχώρας λόγω επιδημίας λιμού ή χολέρας. Κάτω από το λόφο όπου είναι χτισμένο υπήρχε παλαιότερα λίμνη, η οποία και αποξηράθηκε κατά την Τουρκοκρατία για γεωργικούς λόγους.

Κατά τη διάρκεια της αρχαιότητας υπήρχε ναός της Αρτέμιδος στη θέση Αγία Παρασκευή. Στα βυζαντινά χρόνια μετατράπηκε σε χριστιανικό ναό, που αργότερα εξελίχθηκε σε Μητρόπολη Χαρμίνης και Καπούας, σύμφωνα με τα ιστορικά στοιχεία της Μητροπόλεως Φαναρίου. Επί Τουρκοκρατίας μετατράπηκε σε τζαμί, παρόλο που παρουσία Τούρκων υπήρξε μόνο στην έδρα του σύγχρονου Δήμου, το Φανάρι. Αργότερα το τζαμί εκθεμελιώθηκε από τους κατοίκους του χωριού κατά τη διάρκεια της Εθνικής Παλιγγενεσίας. Ένας κεραυνός εκλήφθη από τους κατοίκους ιερό σημάδι και ως αποτέλεσμα χτίστηκε εκεί το σημερινό εκκλησάκι της Αγίας Παρασκευής.

*  Ομήρου Ιλιάδα Β, 729: «οι δ’ είχον Τρίκκην και Ιθώμην κλωμακόεσσαν, οι τ’ έχον Οιχαλίην, πόλιν Ευρύτου Οιχαλιήος, των αυθ’ ηγείσθην Ασκληπιού δύο παίδες, ιητήρ αγαθώ, Ποδαλείριος ηδέ Μαχάων, τοις δε τριήκοντα γλαφυραί νέες εστεχόωντο», μετάφρ. Ιακ. Πολυλά: «και όσοι της Τρίκκης κάτοικοι και της τραχιάς Ιθώμης κι όσοι της χώρας κάτοικοι του Ευρύτου Οιχαλίας, είχαν τριάντα βαθουλά καράβια κι οι αρχηγοί τους, ήσαν ο Ποδαλείριος κι ο αδελφός Μαχάων, ιατροί καλοί του Ασκπληπιού δύο τέκνα δοξασμένα».

*Στράβων Θεσσαλικά C-437: «χωρίον ερυμνόν τω όντι κλωμακόεν, ιδρυμένον μεταξύ τεττάρων φρουρίων, ώσπερ τετραπλεύρω κειμένων Τρίκκης τε και Μητροπόλεως και Πελινναίου και Γόμφων», μετάφρ. Κ. Αραπόπουλου: «είναι τοποθεσία οχυρωτάτη, αληθής βράχος, υψούμενος εις το μέσον τετραπλεύρου σχηματιζομένου από τάς τέσσαρας οχυράς θέσεις της Τρίκκης, της Μητροπόλεως, του Πελινναίου και των Γόμφων».

Χαρμα
Κατηγορία:Δήμος Μουζακίου
Παφιακός Σύλλογος Αθλοπαιδιών (πετοσφαίριση ανδρών)

Ο **Παφιακός Σύλλογος Αθλοπαιδιών** είναι μια κυπριακή πετοσφαιρική ομάδα ανδρών με έδρα την Πάφο. Αποτελεί τμήμα του σωματείου **Παφιακός Σύλλογος Αθλοπαιδιών**, το οποίο διαθέτει και γυναικεία πετοσφαιρική ομάδα. Η πετοσφαιρική ομάδα ανδρών δημιουργήθηκε το 1979.  Έδρα της ομάδας είναι η Κλειστή Αίθουσα Αφροδίτη. Η ομάδα έχει κατακτήσει 6 φορές το πρωτάθλημα Κύπρου, 5 φορές το Κύπελλο Κύπρου και 5 φορές το Σούπερ Καπ. Χρώματα της ομάδας είναι το μπλε και το άσπρο.

## Πορεία στο χρόνο
Ο **Παφιακός Σύλλογος Αθλοπαιδιών** ιδρύθηκε το 1979. Στις 23 Φεβρουαρίου 1980 εγκρίθηκε η ένταξη του στις τάξεις της Κυπριακής Ομοσπονδίας Πετοσφαίρισης (ΚΟΠΕ). Εντάχθηκε στο πρωτάθλημα Β΄ κατηγορίας 1980 το οποίο και κατέκτησε, κερδίζοντας παράλληλα την άνοδο του στην Α΄ κατηγορία. Παρέμεινε για 2 χρόνια στην Α΄ κατηγορία για να υποβιβαστεί την περίοδο 1982. Την περίοδο 1982-83 κατέκτησε ξανά το πρωτάθλημα Β΄ κατηγορίας και προβιβάστηκε στην Α΄ κατηγορία στην οποία συμμετέχει έως και σήμερα.

Το πρώτο πρωτάθλημα Α΄ κατηγορίας ήρθε την περίοδο 1991-92. Ακολούθησε η κατάκτηση του κυπέλλου την περίοδο 1996-97. Την περίοδο 2003-04 κατέκτησε και πρωτάθλημα και κύπελλο. Ακολούθησε το πρωτάθλημα της περιόδου 2005-06 και το κύπελλο την περιόδου 2007-08. Ο επόμενος τίτλος της ομάδας ήρθε με την κατάκτηση του κυπέλλου την περίοδο 2016-17. . Ακολούθησε το πρωτάθλημα της περιόδου 2017-18. Την περίοδο 2024-25 κατέκτησε και πρωτάθλημα και κύπελλο. Την περίοδο 2025-26 κατέκτησε ξανά το πρωτάθλημα.





### Τελικοί κυπέλλου
Ο Παφιακός έχει κατακτήσει 5 φορές το Κύπελλο Κύπρου. Συνολικά έχει συμμετάσχει 11 φορές στον τελικό του κυπέλλου.




#### Σούπερ Καπ
Ο Παφιακός έχει κατακτήσει 5 φορές το Σούπερ Καπ. Συνολικά έχει συμμετάσχει 10 φορές στον αγώνα για την κατάκτηση του.




## Τίτλοι-Διακρίσεις
;Ανδρών
* Πρωτάθλημα:
** Πρωταθλήτρια (6): 1991-92, 2003-04, 2005-06, 2017-18, 2024-25, 2025-26

* Κύπελλο Κύπρου:
** Κυπελλούχος (5): 1996-97, 2003-04, 2007-08, 2016-17, 2024-25

* Σούπερ Καπ:
** Νικητής (5): 1997, 2006, 2008, 2024, 2025

* Β΄ Κατηγορία:
** Πρωταθλητής (2): 1980, 1983

;Πρωταθλήματα υποδομής
* Πρωταθλήτρια εφήβων (3): 1991, 2000, 2001, 2002
* Πρωταθλήτρια παίδων (5): 2000, 2001, 2002

## Παραπομπές


## Εξωτερικοί σύνδεσμοι
*Κυπριακή Ομοσπονδία Πετοσφαίρισης

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις αθλητικών συλλόγων το 1979
Κατηγορία:Πετοσφαιρικές ομάδες Κύπρου
Κατηγορία:Δήμος Πάφου
Δημήτριος Τσετινές

Ο **Δημήτριος Τσετινές** (Μάνδρα Ξάνθης, 19 Σεπτεμβρίου 1937 – Αθήνα, 20 Δεκεμβρίου 1999) ήταν Έλληνας πολιτικός, που είχε εκλεγεί βουλευτής με το ΠΑΣΟΚ. 

## Πρώτα χρόνια
Οι γονείς του, Ανέστης και Αναστασία, ήταν Μικρασιάτες πρόσφυγες και είχαν έξι παιδιά. Ο Τσετινές τελείωσε το εξατάξιο Γυμνάσιο Ξάνθης και, μετά την εκπλήρωση των στρατιωτικών του υποχρεώσεων, έφυγε για ανώτατες σπουδές στην Αυστρία. Τελείωσε πολιτικός μηχανικός στο Πολυτεχνείο του Γκρατς της Αυστρίας. Παντρεύτηκε τη Φρειδερίκη το γένος Ματθαιοπούλου από την Κομοτηνή Νομού Ροδόπης, με την οποία απέκτησαν τρία παιδιά. Μετά την επιστροφή του στην Ελλάδα εγκαταστάθηκε μόνιμα στην Κομοτηνή, όπου άσκησε το επάγγελμα του πολιτικού μηχανικού. Ανέπτυξε σημαντική πολιτική δράση από τα φοιτητικά του χρόνια. 

## Πολιτική καριέρα
Έλαβε μέρος ως υποψήφιος σε όλες τις εκλογικές αναμετρήσεις από το 1974 ως το 1999. Εξελέγη μέλος του ΔΣ του Τεχνικού Επιμελητηρίου Ανατολικής Μακεδονίας και Θράκης και μέλος της αντιπροσωπείας του Τεχνικού Επιμελητηρίου Ελλάδος. Εξελέγη Δημοτικός Σύμβουλος στο Δήμο Κομοτηνής στις περιόδους 1978-1982 και 1990-1994. Εξελέγη Βουλευτής Ροδόπης με το ΠΑΣΟΚ το 1989 στις εκλογές του Ιουνίου και του Νοεμβρίου. Στις εκλογές του 1990 δεν εξελέγη βουλευτής επειδή το κόμμα δεν έλαβε το εκλογικό μέτρο. Επανεξελέγη βουλευτής Ροδόπης στις εκλογές του 1993. 

## Θάνατος

200px|αριστερά|μικρογραφία|Ο Δημήτρης Τσετινές λίγο πριν τον θάνατό του
Στις 20 Δεκεμβρίου 1999 έχασε τις αισθήσεις του κατά τη διάρκεια ομιλίας του για τον προϋπολογισμό από το βήμα της Βουλής και κατέληξε στην εντατική του νοσοκομείου "Αλεξάνδρα", όπου μεταφέρθηκε εσπευσμένα. Για να τον τιμήσει ο Δήμος Κομοτηνής ονόμασε δρόμο με το όνομά του, επίσης ο Δήμος Σαπών έδωσε το όνομά του σε θέατρο της πόλης.

## Παραπομπές


Κατηγορία:Βουλευτές Ροδόπης
Κατηγορία:Βουλευτές εκλεγμένοι με το ΠΑΣΟΚ
Βίσεγκραντ (Βοσνία και Ερζεγοβίνη)

Το **Βίσεγκραντ** (βοσνιακά: *Višegrad*, σερβικά: Вишеград, ) είναι πόλη της Βοσνίας-Ερζεγοβίνης και βρίσκεται στη Σερβική δημοκρατία της Βοσνίας, μια από τις δύο οντότητες της χώρας. Έγινε γνωστό από το βιβλίο του συγγραφέα Ίβο Άντριτς *[[Το γεφύρι του Δρίνου]]*. Η εν λόγω γέφυρα που χτίστηκε το 1571 από τον μεγάλο βεζύρη Σοκολού Μεχμέτ Πασά (Σοκολλού Μεχμέντ Πασά ή Μεχμέντ Πασά Σοκόλοβιτς),διατηρείται μέχρι σήμερα και έχει συμπεριληφθεί στην λίστα  με τα Μνημεία Παγκόσμιας Κληρονομιάς της UNESCO.

## Στη διάρκεια του πολέμου της Βοσνίας
Το Βίσεγκραντ έχει ιδιαίτερη στρατηγική σημασία καθώς βρίσκεται πάνω στο δρόμο που συνδέει τη σερβική πόλη Ούζιτσε (Užice) και γενικότερα όλη τη Σερβία με το Γκόραζντε και το Σαράγεβο. Στις 6 Απριλίου του 1992 το γιουγκοσλαβικό πυροβολικό άρχισε να βομβαρδίζει την πόλη και κυρίως τις γειτονιές που κατοικούσαν Βόσνιοι μουσουλμάνοι όπως επίσης και τα γειτονικά χωριά με βοσνιακό πληθυσμό.

Στη συνέχεια κάποιοι Βόσνιοι πήραν ομήρους ντόπιους Σέρβους και κατέλαβαν το γειτονικό φράγμα, που χρησίμευε για την παραγωγή ηλεκτρικής ενέργειας και τον έλεγχο του ύψους των νερών του Δρίνου, και απειλούσαν ότι θα το ανατινάξουν. Στις 12 Απριλίου δυνάμεις του γιουγκοσλαβικού στρατού κατέλαβαν το φράγμα και πήραν τον έλεγχο πόλης. Οι κάτοικοι που είχαν φύγει στη διάρκεια της κρίσης επέστρεψαν στο Βίσεγκραντ. Μέχρι τα μισά του Μαΐου της ίδιας χρονιάς το κλίμα ήταν σχετικά ήρεμο στην πόλη. Στις 19 Μαΐου ο γιουγκοσλαβικός στρατός (JNA) αποσύρθηκε και ντόπιοι Σέρβοι ηγέτες πήραν τον έλεγχο της πόλης και της ευρύτερης περιοχής.

Έπειτα  Σερβοβόσνιοι στρατιώτες και παραστρατιωτικές ομάδες άρχισαν τις δολοφονίες Βόσνιων μουσουλμάνων, πολλές Βόσνιες γυναίκες υπήρξαν θύματα βιασμού από Σέρβους ενόπλους, τα σπίτια των Βόσνιων λεηλατήθηκαν και τα τζαμιά της πόλης καταστράφηκαν ολοσχερώς. Πολλοί από τους Βόσνιους που δε δολοφονήθηκαν συνελήφθησαν και κρατήθηκαν σε διάφορα σημεία της πόλης και στα πρώην στρατόπεδα του γιουγκοσλαβικού στρατού στην Uzamnica καθώς και στο ξενοδοχείο Vilina Vlas. Οι κρατούμενοι στα δύο τελευταία σημεία κρατούνταν υπό απάνθρωπες συνθήκες, τους επιβάλλονταν καταναγκαστικές εργασίες και συχνά υπέστησαν ξυλοδαρμούς, βασανιστήρια και σεξουαλική κακοποίηση.

Οι Σέρβοι Μίλαν Λούκιτς (Milan Lukic) και Σρεντόγιε Λούκιτς, συνελήφθησαν και καταδικάστηκαν ο πρώτος(το 2009) σε ισόβια κάθειρξη και ο δεύτερος σε κάθειρξη τριάντα ετών για: τη δολοφονία, την παράνομη κράτηση υπό απάνθρωπες συνθήκες, την κακοποίηση, τον εξευτελισμό και την τρομοκράτηση εκατοντάδων Βόσνιων και άλλων μη Σέρβων κατοίκων της περιοχή, καθώς και για την κλοπή και την καταστροφή των περιουσιών τους.
  
Σύμφωνα με απογραφή που διενεργήθηκε το 1991 ο δήμος του Βίσεγκραντ είχε πληθυσμό 21.199 κατοίκους. Από αυτούς 62,8% ήταν Βόσνιοι, το 32,8% Σέρβοι και το υπόλοιπο 4,4% ανήκε σε άλλες εθνότητες. Μετά τον πόλεμο ελάχιστοι Βόσνιοι επέστρεψαν στο Βίσεγκραντ.

## Παραπομπές


## Εξωτερικοί σύνδεσμοι

* Official presentation of Tourist organization of Visegrad
* visegrad.rs Tourist attractions and services in Visegrad

Κατηγορία:Πόλεις της Βοσνίας και Ερζεγοβίνης
Κατηγορία:Πόλεις της Σερβικής Δημοκρατίας της Βοσνίας
Μίσα

thumb|Ο Μίσα δακρύζει από χαρά

Ο **Μίσα** (ρωσικά: Миша) ήταν η μασκότ των 22ων Ολυμπιακών Αγώνων της Μόσχας το 1980. Σχεδιάστηκε από τον Βίκτορ Τσιζίλοβ, περίφημο εικονογράφο παιδικών βιβλίων στη Μόσχα. Ο ίδιος εργάστηκε πάνω από έξι μήνες και είχε κάνει 100 διαφορετικές παραλλαγές, θέλοντας να σχεδιάσει ένα αρκουδάκι που θα συμβόλιζε και θα μετέφερε το μήνυμα των Ολυμπιακών Αγώνων σε όλο τον κόσμο. Ο Μίσα παρουσιάστηκε το Δεκέμβριο του 1977 και αγαπήθηκε απ' όλο τον κόσμο. Είναι μία από τις πιο αγαπητές μασκότ στην ιστορία των Αγώνων, κυκλοφόρησε σε πολλές παραλλαγές, παιχνίδια και μπρελόκ με μεγάλη εμπορική επιτυχία, ενώ ήταν και η πρώτη μασκότ που τυπώθηκε σε γραμματόσημα.

## Περιγραφή
Ο Μίσα είναι ένα μικρό χαμογελαστό αρκουδάκι, φοράει ζώνη στα χρώματα των ολυμπιακών κύκλων (μπλε, κόκκινο, κίτρινο, πράσινο, μαύρο) καθώς και μια χρυσή πόρπη με το έμβλημα των πέντε κύκλων. Ο Μίσα ανακηρύχθηκε επίσημη μασκότ στις 19 Δεκεμβρίου 1977.

Ένας τεράστιος Μίσα χρησιμοποιήθηκε στην τελετή λήξης της Μόσχας στην περίφημη σκηνή, όπου αφήνεται ελεύθερος στον ουρανό.

## Δείτε ακόμα
* Θερινοί Ολυμπιακοί Αγώνες 1980

## Εξωτερικοί σύνδεσμοι
* Ιστοσελίδα των Αγώνων της Μόσχας

Κατηγορία:Θερινοί Ολυμπιακοί Αγώνες 1980
Κατηγορία:Μασκότ Θερινών Ολυμπιακών Αγώνων
Φακοειδές σύννεφο

thumb|right|300px|Φακοειδές σύννεφο στο Νέο Χάμσαϊρ.
Το **φακοειδές σύννεφο** είναι ένα στατικό με σχήμα φακού νέφος που σχηματίζεται συνήθως σε μεγάλο ύψος, συνήθως ευθυγραμμισμένο κάθετα στην κατεύθυνση του ανέμου. Χωρίζεται σε κατηγορίες ανάλογα με το ύψος σε *φακοειδείς στάσιμους υψισωρείτες (ACSL)*, *φακοειδείς στάσιμους στρωματοσωρείτες (SCSL)* και *φακοειδείς στάσιμους θύσανους (CCSL)*.

## Δημιουργία
Όταν σταθερός υγρός αέρας περνάει πάνω από ένα βουνό ή οροσειρά, μια σειρά από στάσιμα κύματα μπορεί να δημιουργηθούν στη μεριά του κατωφερή αέρα. Εάν η θερμοκρασία στην κορυφή των κυμάτων πέσει κοντά ή κάτω από την θερμοκρασία δρόσου, η υγρασία του αέρα συμπυκνώνεται και δημιουργούνται φακοειδή σύννεφα. Καθώς ο αέρας κινείται ξανά μέσα στο κύμα, το σύννεφο εξατμίζεται. Κάτω από συγκεκριμένες συνθήκες μια μακριά σειρά μπορεί να σχηματιστεί στις κορυφές συνεχομένων κυμάτων δημιουργώντας ένα σχηματισμό γνωστό ως **σύννεφο-κύμα** (*wave cloud*). Αυτό τo σύστημα δημιουργεί έντονη κάθετη κίνηση αέρα και έτσι αρκετό νερό μπορεί να συμπυκνωθεί και να σχηματιστεί υετός. Κάποιες φορές παρατηρείται ιριδισμός στις άκρες του σύννεφου.

thumb|right|300px|Οι φακοειδείς υψισωρείτες συνήθως σχηματίζονται στις υπήνεμες περιοχές των βουνών.

## Πτήση
Οι πιλότοι μηχανοκίνητων αεροσκαφών τείνουν να αποφεύγουν αυτά τα σύννεφα, εξαιτίας των αναταράξεων που τα συνοδεύουν. Όμως οι πιλότοι ανεμόπτερων τα ψάχνουν ενεργά, διότι είναι εύκολο να εντοπιστεί η μάζα του θερμού αέρα από τον προσανατολισμό του σύννεφου. Αυτό το είδος "βοήθειας" είναι συνήθως ομαλό και δυνατό, και αυτό βοηθά τα ανεμόπτερα να φτάνουν σε αξιοσημείωτα ύψη και αποστάσεις. Το σημερινό ρεκόρ για απόσταση (πάνω από 3.000 χλμ.) και υψόμετρο (15.460 μ.) πραγματοποιήθηκε με αυτό το τρόπο.

## Εικόνες


Αρχείο:Standing wave clouds formed in the lee of Mt. Imitos - NOAA.jpg|Φακοειδή σύννεφα στην πλαγιά του Υμηττού.
Αρχείο:Lenshaped cloud above Attiki.jpg|Σύννεφα σε σχήμα φακού στην Αττική.
Αρχείο:Sunset lenticular clouds.jpg|Φακοειδή σύννεφα στο ηλιοβασίλεμα στην Αθήνα.
Image:LenticularCloudsMojave031611.jpg|Φακοειδή σύννεφα πάνω από τη λίμνη Σόδα, έρημος Μοχάβη, Καλιφόρνια.


## Εξωτερικοί σύνδεσμοι
* APOD A Lenticular Cloud Over Wyoming
* APOD A Lenticular Cloud Over Hawai'i
* APOD A Lenticular Cloud Over New Zealand
* Lenticular clouds gallery
* Beautiful Lenticular Clouds - Oddity Central

Κατηγορία:Νέφη
Βριόκαστρο (όρμος)

Το **Βριόκαστρο** ή **Οβριόκαστρο** είναι όρμος της νήσου Κέας (Τζιάς) που βρίσκεται στη νότιο-ανατολική πλευρά της νήσου. Ο όρμος αυτός αποτελεί μικρό καταφύγιο σε βορειοδυτικούς ανέμους για μικρά σκάφη που κινούνται από Κυκλάδες προς Σαρωνικό κόλπο, πριν να διαπλεύσουν τα στενά Κέας – Μακρονήσου και Μακρονήσου – Σουνίου.

Κατηγορία:Γεωγραφία της Κέας
Κατηγορία:Όρμοι της Ελλάδας
Απελευθερωτική Γερμανικής Κατοχής Οργάνωση Νέων

Η **Απελευθερωτική Γερμανικής Κατοχής Οργάνωση Νέων** (** Α.Γ.Κ.Ο.Ν. ** ή **Α.Γ.Κ.Ω.Ν.**) ήταν αντιστασιακή οργάνωση νέων που ιδρύθηκε στην Αθήνα τον Ιούλιο 1941 κατά τη διάρκεια της Γερμανικής Κατοχής.  Αρχηγός και εμπνευστής της οργάνωσης υπήρξε ο 28άχρονος δικηγόρος Σπυρίδων Γραμμένος.

Τον σκληρό πυρήνα της οργάνωσης απετέλεσαν οι βετεράνοι του πόλεμου 1940 τέσσερις Κερκυραίοι αδελφοί : Σπυρίδωνας, Γεώργιος, Νικόλαος και Διονύσιος Γραμμένος, καθώς και οι : Κώστας Μπούρας, Σωτήρης Κουβάς,  Αποστόλης Λέτσος και Θανάσης Καραϊνδρος. Τα πρώτα μέλη στρατολογήθηκαν ανάμεσα σε φοιτητές, πρώην συμπολεμιστές και νεαρούς στρατιωτικούς και αστυνομικούς. Έδρα στρατολόγησης υπήρξε το κατάστημα του Διονυσίου Γραμμένου στην συμβολή των οδών Ψαρών και Δεληγιάννη. Αργότερα οι αδελφοί Γραμμένου μεταπήδησαν στην πολυπληθέστερη και καλύτερα στελεχωμένη Οργάνωση Ε.Δ.Ε.Σ. του Ναπολέοντα Ζέρβα και τελικά ενσωματώθηκαν σ' αυτήν μαζί με άλλα μέλη που απάρτιζαν την Οργάνωση, όπως ο εικοσιενάχρονος τότε, Κερκυραίος αστυνομικός Σωτήρης Κουβάς (κατοπινός Υπαρχηγός Α.Π.), αφού πρώτα συνεργάσθηκαν με άλλες νεώτερες οργανώσεις, όπως η «ΜΙΔΑΣ 614» του Στρατηγού Γιάννη Τσιγάντε που αποτελείτο από πατριώτες που είχαν εκπαιδευτεί στη Μέση Ανατολή, αστυνομικούς, στρατιωτικούς και το δικηγόρο, πρώην αστυνομικό και μάλλον συμφοιτητή του Σπύρου Γραμμένου στη νομική σχολή Κώστα Μπούρα, ο οποίος προδομένος (όπως αργότερα τον Αύγουστο 1944 και ο Σπύρος Γραμμένος) από το Βασάτη παραδόθηκε στους Γερμανούς και αφού βασανίσθηκε, εκτελέσθηκε στις 19.6.1943 στο σκοπευτήριο της Καισαριανής. 

Μετά τον πόλεμο ο Βασάτης καταδικάσθηκε σε «ισόβια». Στη Ζάκυνθο για τη δολοφονία του Σπύρου Γραμμένου και άλλες δολοφονίες πατριωτών, δικάσθηκαν από παρόμοια δικαστήρια οι: Ι. Κούτσης,  Π. Μποζίνης,  Α. Κωστής,  Δ. Κάπαρης,  Ε. Βλασσόπουλος,  Α. Μποζίνης,  Β. Παπαδάτος,  Ε. Μπελογιάννης και  Α. Γιατράς, όπου άλλοι καταδικάσθηκαν σε θάνατο και άλλοι φυλακίσθηκαν.

## Ιστορική μαρτυρία

**Από εξιστόρηση του Διονυσίου Γραμμένου στον γιο του Άγγελο Γραμμένο σχετικά με την Οργάνωση ΑΓΚΟΝ :**

## Πηγές

*«Η Ζάκυνθος τα χρόνια της σκλαβιάς»,  Διον. Χ. Στραβόλεμου, Ζάκυνθος 1948
*«Χαϊδάρι - Κάστρο και βωμός της Εθνικής Αντίστασης», Αντ. Φλουντζή
*«TO ΑΓΙΟ ΧΑΙΔΑΡΙ» Ένα Ημερολόγιο Κατοχής, Θεόδωρου Μιχ.Τσερπέ, προλ. Στέφανος Ληναίος, Αθήνα 2007
*«Αρχεία Εθνικής Αντίστασης 1941-1944», Διεύθυνση Ιστορίας Στρατού, Αθήνα 1998,
*«Εκτελεσθέντες επί κατοχής», Τσάτσου, Ιωάννα ΕΚΔΟΣΕΙΣ ΤΩΝ ΦΙΛΩΝ Αθήνα 1976

Κατηγορία:Ελληνικές αντιστασιακές οργανώσεις
Κατηγορία:Οργανώσεις νέων στην Ελλάδα
Αβέρωφ

Με το επώνυμο **Αβέρωφ** είναι γνωστά τα παρακάτω πρόσωπα:
* Γεώργιος Αβέρωφ, Έλληνας επιχειρηματίας και εθνικός ευεργέτης
* Ευάγγελος Αβέρωφ, Έλληνας πολιτικός
Ακόμα, το όνομα **Αβέρωφ** μπορεί να αναφέρεται:

* Στο θωρηκτό Αβέρωφ
* Στην οδό Αβέρωφ στο κέντρο της Αθήνας
* Στις φυλακές Αβέρωφ

## Δείτε επίσης
* Οικογένεια Αβέρωφ
Φινλανδοί

Οι **Φινλανδοί** ή οι **Φιλλανδοί** (φινλανδικά: *Suomalaiset*, είναι ένας φινλανδόφωνος λαός της Βαλτικής Θάλασσας και μια εθνοτική ομάδα που ανήκει στους Φιννοουγγρικούς και Ουραλικούς λαούς.

Η καταγωγή των Φινλανδών, όπως και των υπολοίπων της Βαλτικής, είναι στην περιοχή των ποταμών Βόλγα, Οκά και Κάμα, στο έδαφος της σημερινής Ρωσίας. Οι πρόγονοι των Φινλανδών έφτασαν στη Φινλανδία από τον 8ο αιώνα περίπου πριν από την έναρξη της αντίστροφης μέτρησης μέσω του Νταουγκάβα και της Βόρειας Εσθονίας. Οι Φινλανδοί αποτελούνται από φυλές που μιλούν διαφορετικές διαλέκτους της φινλανδικής γλώσσας και εγκαταστάθηκαν σε διάφορα μέρη της Φινλανδίας, όπως οι ίδιοι οι Φινλανδοί, οι *Ταβαστιανοί*, οι *[[Καρέλιοι]]*, οι *Σαβόνιοι* και οι *Κάινου*. Η τρέχουσα πολιτιστική ταυτότητα της Φινλανδίας γεννήθηκε υπό σουηδική και ρωσική κυριαρχία, όταν οι Φινλανδοί αγωνίστηκαν να διατηρήσουν την εθνική τους ανεξαρτησία και μοναδικότητα.

Η πλειοψηφία των Φινλανδών ζει στη Φινλανδία, όπου αποτελούν την πλειοψηφία του πληθυσμού. Με τις μεταναστεύσεις των ιστορικών χρόνων ζουν και εκτός Φινλανδίας. Οι πιο σημαντικές ομάδες Φινλανδών στο εξωτερικό είναι οι Αμερικανοί Φινλανδοί που μετανάστευσαν από τη δεκαετία του 1860 και οι Σουηδοί Φινλανδοί, που γεννήθηκαν ως αποτέλεσμα μακροχρόνιας μετανάστευσης. Οι *Φινλανδοί του Δάσους* και οι *Τορνεδαλιάνοι* συχνά υπολογίζονται ότι ανήκουν στους τελευταίους . Άλλες ομάδες Φινλανδών είναι οι *Φινλανδοί Ίνγκερ* που γεννήθηκαν ως αποτέλεσμα των μεταναστεύσεων του 17ου αιώνα, οι *Κβεν* που γεννήθηκαν τον 18ο αιώνα, καθώς και οι *Καναδοί Φινλανδοί* και οι *Φινλανδοί Κόλα*, που γεννήθηκαν ως αποτέλεσμα των μεταναστεύσεων στα τέλη του 19ου αιώνα. 

Το ποσοστό γεννήσεων στη Φινλανδία μειώθηκε τόσο γρήγορα τον 21ο αιώνα, όπου στον 21ο αιώνα υπολογίζεται ότι μπορεί να υπάρχουν λιγότεροι από ένα εκατομμύριο απόγονοι του σημερινού φινλανδού λαού.  Από αυτό προκύπτει ότι η φινλανδική γλώσσα μπορεί να παραμείνει μειονοτική γλώσσα και τελικά να πεθάνει.

## Σημειώσεις


## Παραπομπές


## Εξωτερικοί σύνδεσμοι
* 
* 


Κατηγορία:Αρχαίοι λαοί της Ευρώπης
Κατηγορία:Σκανδιναβία
Βριόκαστρο (ακρωτήριο)

Το **Ακρωτήριο Βριόκαστρο** είναι ακρωτήριο της βορειοανατολικής ακτής της Θάσου που αναφέρεται στους αγγλικούς ναυτικούς χάρτες με το όνομα *Welling’s  point*. Η ονομασία αυτή προέρχεται από ένα παλαιό κάστρο που υπάρχει εκεί και το καθιστά γραφικό η από τους αρμούς των τειχών του φυόμενη πλούσια βλάστηση. Το ακρωτήριο αυτό αποτελεί το ανατολικό κέρας του όρμου Παναγιά. Οι ψαράδες της περιοχής το αποκαλούν και Οβριόκαστρο.

Κατηγορία:Θάσος
Κατηγορία:Ακρωτήρια της Ελλάδας
Κατηγορία:Ακρωτήρια του Αιγαίου
Σκάτμαν Τζον

Ο **Σκάτμαν Τζον** (*Scatman John*, πραγματικό όνομα: *John Paul Larkin*, 13 Μαρτίου 1942 - 3 Δεκεμβρίου 1999) ήταν Αμερικανός στιχουργός και τραγουδιστής.

## Βιογραφία
Έγινε γνωστός το 1995 με το τραγούδι "Scatman (Ski bap-dop-ba-dop-bop)", το οποίο σημείωσε μεγάλη επιτυχία σε όλα τα charts παγκοσμίως . Ο Σκάτμαν ενώ υπέφερε από πρόβλημα τραυλίσματος στην ομιλία, όταν τραγουδούσε δεν είχε καμιά δυσκολία. Το 1990 εγκαταστάθηκε στο Βερολίνο, για να προωθήσει την καριέρα του 
Το πρώτο του άλμπουμ κυκλοφόρησε το 1995 και πούλησε εκατομμύρια αντίτυπα παγκοσμίως.

Ο Σκάτμαν απεβίωσε στο Λος Άντζελες στις 3 Δεκεμβρίου του 1999 νικημένος από τον καρκίνο του πνεύμονα.

## Δισκογραφία
### Studio Albums
* *John Larkin* (1986) - δεν κυκλοφόρησε για πώληση
* *Scatman's World* (1995)
* *Everybody Jam!* (1996)
* *Take Your Time* (1999)

### Συλλεκτικά άλμπουμ

* *Listen to the Scatman* (2001)
* *The Best of Scatman John* (2002) - μόνο στην Ιαπωνία

### Singles
* "Scatman (Ski Ba Bop Ba Dop Bop)" (1994)
* "Scatman's World " (1995)
* "Song of Scatland" (1995) 
* "Only You " (1995)
* "Scat Paradise" EP (1995) 
* "Su Su Su Super Ki Re i" (1996)
* "Pripri Scat" (1996)
* "Everybody Jam!" (1996)
* "Let It Go " (1996)
* "Scatmambo" (1998)
* "The Chickadee Song" (1999)

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί τραγουδιστές
Κατηγορία:Αμερικανοί στιχουργοί
Κατηγορία:Eurodance μουσικοί
Έντουαρντ Μόρρις Έρσκιν

Ο **Έντουαρντ Μόρρις Έρσκιν** (1817-1883) ήταν Άγγλος διπλωμάτης. Είχε εισέλθει στη Διπλωματική Υπηρεσία αρχικά ως ακόλουθος στην Αγγλική Πρεσβεία του Μονάχου. Το 1868 διορίστηκε πρέσβης της Αγγλίας στην Αθήνα μέχρι τον Νοέμβριο του 1872 όπου μετετέθη πρέσβης στη Στοκχόλμη. Στη πόλη αυτή παρέμεινε μέχρι το 1881. Πέθανε δύο χρόνια μετά, το 1883.

Κατά την περίοδο  που διατελούσε πρέσβης της Αγγλίας στην Ελλάδα συνέβη η ληστεία στο Πικέρμι που κατέληξε στη σφαγή του Δήλεσι. Στις εκθέσεις του προς τον τότε πρωθυπουργό της Αγγλίας θεωρούσε ότι η ελληνική κυβέρνηση υπέθαλπε τη ληστοκρατία στρεφόμενος ιδιαίτερα κατά του τότε υπουργού των Στρατιωτικών Σκαρλάτου Σούτσου, εξαναγκάζοντάς τον τελικά σε παραίτηση. Στη συνέχεια υποχρέωσε την ελληνική κυβέρνηση να παρευρίσκεται ο ίδιος στην συνεδρίαση του υπουργικού συμβουλίου όταν εξετάσθηκε το θέμα της σφαγής, απειλώντας ακόμα και ένοπλη επέμβαση της Αγγλίας στην Ελλάδα, με το πρόσχημα της εκκαθάρισης της ληστείας στην ελληνική ύπαιθρο.

Τελικά αν και ο Πρωθυπουργός της Αγγλίας Γκλάντστον Γουίλιαμ Έβαρτ δεν συμμερίστηκε τον πρέσβη του, στη Βουλή των Κοινοτήτων, ο Έρσκιν πέτυχε να έλθουν στην Ελλάδα Άγγλοι ανακριτικοί υπάλληλοι, όχι τόσο για να παρακολουθήσουν και να παρευρίσκονται στις ανακρίσεις και στη συνέχεια στις εκτελέσεις των συλληφθέντων ληστών όσο περισσότερο στην άσκηση πίεσης απαλλαγής με βούλευμα Άγγλου υπηκόου που φέρονταν αναμεμιγμένος και μάλιστα ως ο διοργανωτής εκείνης της ληστείας που συγκλόνισε την Ελλάδα και τις διπλωματικές της σχέσεις.

## Παραπομπές


## Πηγές
*"Μεγάλη Ελληνική Εγκυκλοπαίδεια Δρανδάκη" τομ. ΙΑ΄, σελ.597.

Κατηγορία:Άγγλοι
Κατηγορία:Βρετανοί διπλωμάτες
Αριστείδης Μωραϊτίνης

Ο **Αριστείδης Μωραϊτίνης** (1806 - 1875) ήταν Έλληνας δικαστικός, πολιτικός και 2 φορές πρωθυπουργός της Ελλάδας για μικρά χρονικά διαστήματα.

## Βιογραφία
Γεννήθηκε στη Σμύρνη το 1806. Σπούδασε νομικά στην Ιταλία και Γαλλία. Στη διάρκεια των σπουδών του γνωρίστηκε με τον Ι. Καποδίστρια, υπό την προτροπή του οποίου ήλθε στην Ελλάδα να προσφέρει τις υπηρεσίες του, αντί για τη Σμύρνη. Αρχικά διορίστηκε από αυτόν πρόεδρος πρωτοδικών Λακωνίας, το 1843 επί Βασιλείας Όθωνα προήχθη σε εφέτη, στη συνέχεια σε πρόεδρο εφετών και από το 1861 έως το 1871 ανέλαβε τη θέση του προέδρου του Αρείου Πάγου.

Το Μάρτιο του 1862 σκοτώθηκε στα λεγόμενα "Κυθνιακά" ο γιος του Περικλής, ανθυπολοχαγός του Μηχανικού, κατά στη συμμετοχή του υπό το Ν. Λεωτσάκο στη στάση εναντίον του Παλατιού. Το οικογενειακό αυτό πλήγμα δεν τον κατέβαλε και το Νοέμβριο, αμέσως μετά τη μεθοδευμένη από τους Άγγλους έξοδο του Όθωνα από την Ελλάδα, υπέβαλε υποψηφιότητα ως εκπρόσωπος της ελληνικής κοινότητας της Τεργέστης (κατ' άλλους της ελληνικής παροικίας της Σμύρνης) και εξελέγη στη Β' Εθνική Συνέλευση.

Έχοντας αυτή το ρόλο "κυβερνώσας" Βουλής στη χώρα μέχρι την άφιξη του νέου Βασιλέα Γεωργίου Α', έπαυσε στις 8 Φεβρουαρίου 1863 την Προσωρινή Κυβέρνηση του Δ. Βούλγαρη και την επομένη ανέλαβε την εκτελεστική εξουσία. Η άσκηση και η διαχείριση της τελευταίας ανατέθηκε στο Μωραϊτίνη, όντας αντιπρόεδρο της συνέλευσης, επομένως το διάστημα μέχρι τις 13 Φεβρουαρίου μπορεί να θεωρηθεί ως η πρώτη "πρωθυπουργία" του (Κυβέρνηση Μωραϊτίνη 1863). Με το διορισμό νέας Κυβέρνησης επανήλθε στα αρχικά του καθήκοντα, στη συνέχεια εξελέγη επανειλημμένως προέδρος της Εθνοσυνέλευσης και με τη συγκεκριμένη ιδιότητα υποδέχθηκε το Γεώργιο Α' κατά την αποβίβασή του στον Πειραιά.

Ο Αριστείδης Μωραϊτίνης υπήρξε ένθερμος υποστηρικτής του Γαλλικού Κόμματος, έχαιρε όμως μεγάλης εκτίμησης από όλο το πολιτικό φάσμα της εποχής. Είναι ενδεικτικό πως αυτό τον κάλεσε κατά την πολιτική κρίση του 1867 για το Κρητικό Ζήτημα και ενώ πλέον δεν ήταν καν Βουλευτής, να συγκροτήσει υπηρεσιακή Κυβέρνηση (Κυβέρνηση Αριστείδη Μωραϊτίνη 1867, την πρώτη στην πολιτική ιστορία της χώρας) ώστε να οδηγήσει την Ελλάδα σε εκλογές.
Το 1868 επέστρεψε στη θέση του προέδρου του Αρείου Πάγου μέχρι και το 1871.
Απεβίωσε το 1875 στην Αθήνα.

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.ΙΖ΄, σελ.958.
* Παγκόσμιο Βιογραφικό Λεξικό. Εκδοτική Αθηνών, Αθήνα, 1987.
* 

Κατηγορία:Πρωθυπουργοί της Ελλάδας
Κατηγορία:Πρόεδροι του Αρείου Πάγου
Κατηγορία:Έλληνες δικαστικοί
Κωνσταντίνος Κωνσταντόπουλος

Ο **Κωνσταντίνος Κωνσταντόπουλος** (1832 – 11 Νοεμβρίου 1910) υπήρξε Έλληνας πολιτικός και πρωθυπουργός της Ελλάδας (1892).

## Βιογραφία
Το 1862 του ανατέθηκαν τα καθήκοντα του νομάρχη Αχαΐας και Ήλιδος. Το 1890 διατέλεσε πρόεδρος της Βουλής και ενώ αρχικά ήταν μέλος του κόμματος του Θεόδωρου Δηλιγιάννη εντάχθηκε εν συνεχεία στο κόμμα του Δημήτριου Ράλλη. Το 1892 ο βασιλιάς Γεώργιος Α' απέλυσε τον πρωθυπουργό Θεόδωρο Δηλιγιάννη, λόγω διαφωνιών στην οικονομική πολιτική της χώρας και ανέθεσε στον Κωνσταντόπουλο, ως προσωρινό πρωθυπουργό (18 Φεβρουαρίου 1892 - 10 Ιουνίου 1892) τον σχηματισμό υπηρεσιακής κυβέρνησης για τη διενέργεια εκλογών. Κηδεύθηκε στις 12 Νοεμβρίου 1910.

## Πηγές
* *Παγκόσμιο Βιογραφικό Λεξικό*, Εκδοτική Αθηνών, Αθήνα, 1987


Κατηγορία:Πρωθυπουργοί της Ελλάδας
Κατηγορία:Νομάρχες Αχαΐας και Ήλιδος
Κατηγορία:Βουλευτές Μαντινείας
Κατηγορία:Βουλευτές εκλεγμένοι με το Κόμμα των Εθνικοφρόνων
Αλκάθοος

Ο **Αλκάθοος** ή **Αλκάθους** ήταν μυθικός βασιλιάς και ήρωας των Μεγαρέων. 

Ο Αλκάθοος υπήρξε επώνυμος του δεύτερου Μεγαρικού λόφου. 
Προς τιμή του διεξάγονταν οι *Αλκάθιοι* αγώνες, τους οποίους μνημονεύει ο Πίνδαρος. Στην αγορά των Μεγάρων υπήρχε επίσης ηρώο του Αλκάθοου, το οποίο χρησίμευε ως αρχείο. Σύμφωνα με την παράδοση είχε χτίσει τα τείχη της πόλης, καθώς και τα δύο ιερά της Αρτέμιδας και του Απόλλωνα. Τα δύο αυτά ιερά χτίστηκαν εις μνήμη του θανάτου του λιονταριού του  Κιθαιρώνα.

## Γενεαλογία

## Παραπομπές


## Πηγές
*

Κατηγορία:Μυθικοί βασιλείς των Μεγάρων
762 Πούλκοβα

762 Πούλκοβα 

 Αρχείο:762Pulcova-SwRI.gif


Ανακάλυψη

Ανακαλύφθηκε από Γκριγκόρι Νικολάεβιτς Νέουιμιν 

Ανακαλύφθηκε στις 3 Σεπτεμβρίου 1913 

Άλλη ονομασία 1913 SQ 

Χαρακτηριστικά τροχιάς

Αφήλιο 3,4744 AU (Q) 

Περιήλιο 2,8343 AU (q) 

Ημιάξονας τροχιάς  3.1543 AU (a)

Εκκεντρότητα 0,10146

Περίοδος περιφοράς 5,60 χρόνια

Μέση Ταχύτητα Τροχιάς 

Κλίση 13,089°

Μήκος του ανερχόμενου σημείου 305,79°

Όρισμα του περιηλίου 189,06° 

Φυσικά Χαρακτηριστικά

 Διαστάσεις  137,08&nbsp; km 

Μάζα 1,40 kg³

Μέση πυκνότητα 0,90 g/cm3

Επιφανειακή Βαρύτητα στον Ισημερινό  

Επιτάχυνση

Ταχύτητα Διαφυγής  km/s

Δορυφόροι1 όνομα: S/2000 (762) 1

Αστρονομική περίοδος περιστροφής - h 

Λευκαύγεια 0,0458 

Φασματικός τύπος C 

Φαινόμενο μέγεθος - 

Απόλυτο μέγεθος 8,28 

Θερμοκρασία


ελάχ.μέσημεγ.
  K  




Η **762 Πούλκοβα** είναι ένας πολύ μεγάλος αστεροειδής της Κύριας Ζώνης Αστεροειδών. Ανακαλύφθηκε από τον Γκριγκόρι Νικολάεβιτς Νέουιμιν το 1913 και έλαβε το όνομά της από το Αστεροσκοπείο Πούλκοβο, που βρίσκεται κοντά στην Αγία Πετρούπολη. Η διάμετρός της είναι 137 χλμ. και ο φασματικός τύπος της είναι **C**. Αυτό σημαίνει πως είναι σκουρόχρωμη και η σύστασή της έχει άνθρακα.
[thumb|306px|Η τροχιά της 762 Πούλκοβα. Στη θέση αυτή θα βρίσκεται στις  [26 Οκτωβρίου 2009.|right]]

## Δορυφόρος
Στις 22 Φεβρουαρίου 2000  οι αστρονόμοι του Γαλλοκαναδικού τηλεσκοπίου, που βρίσκεται στη Χαβάη (όρος Μάουνα Κέα), ανακάλυψαν ένα μικρό δορυφόρο, περίπου 15 χιλιομέτρων σε διάμετρο, που το μέγεθός του είναι το 1/10 της 762 Πούλκοβα, περιστρέφεται γύρω από αυτήν σε απόσταση 800 χιλιομέτρων και το φαινόμενο μέγεθός του είναι 4 φορές μικρότερο από αυτής. Ήταν ένα από τα πρώτα φεγγάρια αστεροειδή που ανακαλύφθηκαν.

## Πυκνότητα
Το 2000 ο Merlin εκτίμησε πως η Πούλκοβα έχει πυκνότητα  1,8 gr/cm³, πράγμα που σημαίνει πως είναι πιο πυκνή από τα δυαδικά συστήματα των αστεροειδών 45 Ευγενία και 90 Αντιόπη. Ωστόσο, οι εκτιμήσεις του Marchis το 2008 προτείνουν μια πυκνότητα μόνο 0,90 gr/cm³, γεγονός που υποδηλώνει πως μπορεί να είναι δημιουργημένη από ένα σωρό ασύνδετων υλικών, δηλαδή δεν είναι ένα μονολιθικό αντικείμενο.

## Εξωτερικοί σύνδεσμοι
* Orbital simulation from JPL (Java) / Ephemeris
* (762) Pulcova (Robert Johnston)

Κατηγορία:Αστεροειδείς Κύριας Ζώνης
Πολίχνη

Στα αρχαία ελληνικά **πολίχνη** ονομαζόταν η μικρή πόλη. 

Με το όνομα **Πολίχνη** αναφέρονται δύο οικισμοί στην Ελλάδα:

* Πολίχνη Θεσσαλονίκης, περιοχή στη Θεσσαλονίκη
* Πολίχνη Μεσσηνίας, οικισμός του νομού Μεσσηνίας